b'\n_START_ARTICLE_\nOrganizacija Slovenske vojske\n_START_PARAGRAPH_\nOrganizacija Slovenske vojske je enotna, saj se ne deli na kopensko vojsko, mornarico in letalske sile kot ve\xc4\x8dina drugih oboro\xc5\xbeenih sil. Slovenska vojska se je leta 2004 po vstopu v organizacijo NATO profesionalizirala. Njeni pripadniki se delijo na tri kategorije: poklicne vojake, pogodbeno rezervo in vojake prostovoljce._NEWLINE_Poklicni vojaki so stalno zaposleni v Slovenski vojski. Pripadnik pogodbene rezerve je dol\xc5\xbean opraviti 30 dni letnih urjenj in prejema mese\xc4\x8dno pla\xc4\x8dilo za pripravljenost. Vojak prostovoljec opravi zgolj osnovno voja\xc5\xa1ko urjenje in je med tem \xc4\x8dasom tudi pla\xc4\x8dan.'